Държавен вестник, бр. 9, 2010 г., стр. 53

БРОЙ  9	
Д Ъ Р Ж А В Е Н  В Е С Т Н И К 	
СТР.  53  
Чл. 215. За работата с лишените от свобода, 
осъдени на доживотен затвор, се разработват 
национални стандарти, които се утвърждават 
от главния директор на ГДИН.
Чл. 216. (1) Осъдените на доживотен затвор 
могат да работят в помещенията, в които са 
настанени, или в специално оборудвани работни 
места в работилници и цехове при наличието 
на подходяща работа.
(2) По време на изтърпяване на наказани­
ето доживотен затвор се води отчетност на 
работните дни.
Чл. 217. Осъдените на доживотен затвор 
могат да бъдат настанявани в общи помещения 
с останалите лишени от свобода с условие за 
съвместно участие в трудови, възпитателни, 
образователни, спортни и други дейности с 
решение на комисията по изпълнение на на­
казанията, ако са поставени на строг режим и 
въз основа на оценка за тяхната личност.
Чл. 218. Първоначалният режим на осъдени­
те на доживотен затвор може да бъде заменен 
със следващия по-лек след изтърпяване на 
не по-малко от 5 години и при наличието на 
добро поведение. При изчисляването на този 
срок предварителното задържане под стража 
не се зачита.
Чл. 219. (1) За срок от 5 години след влизане 
на присъдата в сила осъдените на доживотен 
затвор могат да се настаняват в специално 
обособено отделение в един от затворите или 
в отделен затвор, определени със заповед на 
министъра на правосъдието.
(2) В срока по ал. 1 с осъдените на дожи­
вотен затвор работи специализиран екип от 
служители.
(3) След изтичане на срока и след цялостна 
оценка на осъдения се взема решение за нас­
таняването му в друг затвор и условията, при 
които ще изтърпява наказанието.
Чл. 220. Разпоредбите за осъдените на до­
животен затвор се прилагат и за осъдените на 
доживотен затвор без замяна, доколкото не е 
предвидено друго специално за тях.
Ч А С Т П Е ТА
ИЗПЪЛНЕНИЕ НА НАКАЗАНИЕТО ПРО­
БАЦИЯ
Чл. 221. Разпоредбите относно изпълнението 
на наказанието лишаване от свобода се прилагат 
и при изпълнението на наказанието пробация 
и мерките за пробационен надзор, доколкото 
в тази част не се предвижда друго.
Чл. 222. Пробационните служби се създават 
и закриват със заповед на министъра на пра­
восъдието, който определя структурата и щата 
им, длъжностите и категориите на служителите, 
които ги заемат.
Чл. 223. (1) Пробационните служби из­
пълняват наказанието пробация и мерките за 
пробационен надзор.
(2) При изпълнение на пробационните мерки 
се зачитат правата на осъдения и не се допуска 
унижаване на човешкото му достойнство.
Чл. 224. При изпълнение на наказанието 
пробация основната задача на пробационните 
служби е постигането на целите по чл. 36 от 
Наказателния кодекс чрез:
1. ефективно изпълнение на наложените 
от съда пробационни мерки –  упражняване 
на контрол и въздействие върху осъдения, 
реализиране на корекционно-възпитателна 
работа, насочена към намаляване влиянието 
на криминогенните фактори;
2. създаване и поддържане на междуинсти­
туционални контакти с всички заинтересовани 
държавни и неправителствени институции и ор­
ганизации, имащи отношение към изпълнението 
на наказанието пробация, с оглед намаляване 
на риска от рецидив;
3. оптимизиране качеството на предлаганите 
корекционно-възпитателни и социални дейности 
за осъдени на пробация чрез реализирането на 
проектни дейности, изграждането на добровол­
ческа мрежа и провеждането на програми за 
обществено въздействие;
4. популяризиране на дейността и функциите 
на пробационната служба пред обществеността.
Чл. 225. (1) Пробационните служби подпо­
магат съда при избора на подходящо наказание 
и съответен вид пробационни мерки, като:
1. изготвят предсъдебни доклади, по негово 
искане;
2. информират го за утвърдените корекци­
онно-възпитателни и развиващи програми и 
ресурса на пробационната служба за прила­
гането им;
3. предоставят и друга информация.
(2) Пробационните служби организират и 
контролират изпълнението на пробационните 
мерки чрез:
1. призоване на осъдения по реда на Нака­
зателнопроцесуалния кодекс след получаване 
на влезлия в сила съдебен акт от съответната 
прокуратура;
2. уведомяване на прокурора, упражняващ 
надзор, кмета на населеното място по местоиз­
пълнение на наказанието и съответния началник 
на районното управление на Министерството 
на вътрешните работи за приведения в изпъл­
нение съдебен акт;
3. определяне на длъжностно лице за кон­
трол по изпълнението на пробационните 
мерки задължителна регистрация по настоящ 
адрес, ограничение в свободното придвижване, 
безвъзмезден труд в полза на обществото и 
поправителен труд;
4. извършване на проверки на осъдените.
Чл. 226. (1) Пробационните служители 
изготвят предсъдебен доклад по конкретно на­
казателно производство по искане на съдията 
докладчик.